
讘讘讗 讘转专讗 拽诪讞 注"讘 - 驻讬专讜砖 砖讟讬讬谞讝诇抓

讜注诇 讻讱 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐]: 讗诐 诪讻专 讘讬转 诇讗讚诐 讗讞讚 讜讚讬讜讟讗 诇讗讚诐 讗讞讚, 诪讛讜? 诪讬 讛讜讬 [讛讗诐 讬砖 讘讻讱] 砖讬讜专 讝讻讜讬讜转 谞讜住驻讜转 诇砖谞讬, 诪注讘专 诇讚讬讜讟讗 注爪诪讛, 讗讜 诇讗? 讗诐 转诪爪讗 诇讜诪专 讻讬 讘诪拽专讛 砖诇 讘讬转 诇讗讞讚 讜讚讬讜讟讗 诇讗讞讚 诇讗 讛讜讬 [讗讬谉 讝讛] 砖讬讜专, 讬砖 诇砖讗讜诇: 讗诐 诪讻专 讘讬转 讜驻讬专砖 "讞讜抓 诪讚讬讜讟讗", 砖讛讬讗 谞砖讗专转 讘讬讚 讛诪讜讻专, 诪讛讜? 讛讗诐 诇注爪诪讜 砖讬讬专?


 讘转砖讜讘讛 诇讻讱 讗诪专 专讘讗 讗诪专 专讘 谞讞诪谉, 讗诐 转诪爪讗 诇讜诪专 讻讬 讘讬转 诇讗讞讚 讜讚讬讜讟讗 诇讗讞讚 诇讗 讛讜讬 [讗讬谉 讝讛] 砖讬讜专, 讗诐 诪讻专 诇讗讞讚 讜讗诪专 "讞讜抓 诪讚讬讜讟讗" 讛讜讬 [讛专讬 讝讛] 砖讬讜专. 讜诪讜住讬驻讬诐: 讜讻诇 讝讛 讛讜讗 讗诇讬讘讗 [诇驻讬 讛住讘专讜] 砖诇 专讘 讝讘讬讚 诇讚讘专讬 专讬砖 诇拽讬砖, 砖讗诪专 砖讗诐 诪砖讬讬专 讗转 讛讚讬讜讟讗 诇注爪诪讜 诪讜讘谞讜 砖讗诐 专爪讛 诇讛讜爪讬讗 讘讛 讝讬讝讬谉 诪谉 讛讚讬讜讟讗 讗诇 讛讞爪专 鈥� 诪讜爪讬讗.


讗诇诪讗 [诪讻讗谉] 讗谞讜 诪住讬拽讬诐 砖讻讬讜谉 砖砖讬讬专 讚讬讜讟讗 鈥� 诪拽讜诐 讝讬讝讬谉 谞诪讬 [讙诐 讻谉] 砖讬讬专. 讛讻讗 谞诪讬 [讻讗谉 讙诐 讻谉] 诇注谞讬谉 讚拽诇 讜驻讬专讜转讬讜, 讬砖 诇讛住讬拽 诇讚专讱 讝讜 砖讻讬讜谉 砖讗诪专 诇讙讘讬 讗讬诇谉 "讞讜抓 诪驻讬专讜转讬讜" 鈥� 诪拽讜诐 驻讬专讬 [讛驻讬专讜转] 砖讬讬专 讙诐 讻谉 诇注爪诪讜.


讗 讜讘注谞讬谉 砖砖谞讬谞讜 讘诪砖谞转谞讜, 砖砖讻讬讘 诪专注 砖讻转讘 讻诇 谞讻住讬讜 讜注诪讚 诪讞讜诇讬讜, 讗诐 砖讬讬专 拽专拽注 讻诇砖讛讬 鈥� 诪转谞转讜 拽讬讬诪转, 讜讗诐 诇讗 鈥� 讗讬谉 诪转谞转讜 拽讬讬诪转, 讗诪专 专讘 讬讜住祝 讘专 诪谞讬讜诪讬 讗诪专 专讘 谞讞诪谉: 砖讻讬讘 诪专注 砖讻转讘 讻诇 谞讻住讬讜 诇讗讞专讬诐 鈥� 专讜讗讬谉: 讗诐 讘诪讞诇拽, 讻诇讜诪专, 讻讗砖专 谞专讗讛 砖讛讜讗 专讜爪讛 诇讞诇拽 讗转 讻诇 谞讻住讬讜, 讛专讬 讗诐 诪转 鈥� 拽谞讜 讻讜诇谉, 讻诇 讗诇讛 砖谞转谉 诇讛诐 谞讻住讬讜. 讜讛讜讗讬诇 讜爪讬讜讜讛 讗转 讻诇 谞讻住讬讜, 讜诇讗 砖讬讬专 讚讘专 诇注爪诪讜, 诇驻讬讻讱 讗诐 注诪讚 诪讞讜诇讬讜 鈥� 讞讜讝专 讘讻讜诇谉, 讻讚讬谉 讛诪砖谞讛, 砖讛专讬 诪住转讘专 砖诇讗 谞转谉 讻诇 讗诇讛 讗诇讗 诪驻谞讬 砖讞砖讘 砖讛讜讗 讛讜诇讱 诇诪讜转.


 讜讗诐 讘谞诪诇讱, 砖谞专讗讛 砖讛讜讗 讞讜砖讘 诪讛 诇注砖讜转 讘谞讻住讬讜, 砖谞转谉 讞诇拽 讜砖讬讬专 讜专拽 诇讗讞专 诪讻谉 谞转谉 注讜讚 诇讗讚诐 讗讞专, 讛专讬 讗诐 诪转 鈥� 拽谞讜 讻讜诇谉, 讗讘诇 讘诪拽专讛 讝讛, 讗诐 注诪讚 诪讞讜诇讬讜 鈥� 讗讬谞讜 讞讜讝专 讗诇讗 讘讗讞专讜谉. 诇驻讬 砖讘讻诇 讛拽讜讚诪讬诐 诇讗讞专讜谉 砖讬讬专 诪谞讻住讬讜, 讜诇驻讬讻讱 诪转谞转诐 拽讬讬诪转, 讜专拽 讻讗砖专 谞转谉 诇讗讞专讜谉 鈥� 诇讗 砖讬讬专 注讜讚 讘讬讚讜 诪讗讜诪讛. 讜诪拽砖讬诐: 诪讚讜注 讗谞讜 讗讜诪专讬诐 讘谞诪诇讱 砖谞转谉 讻诇 诪转谞讛 诇注爪诪讛? 讚诇诪讗 [砖诪讗] 讻讜讜谞转讜 诇转转 讛讻诇, 讜讻砖讛讜讗 讘讗 诇讞诇拽 注讬讜谞讬 拽讗 诪注讬讬谉 讜讛讚专 讬讛讬讘 [诪注讬讬谉, 讞讜砖讘 讛讜讗 诇诪讬 诇转转 讜讗讞专 讻讱 谞讜转谉]! 讜诪砖讬讘讬诐: 住转诪讬讛 [住转诪讜] 砖诇 砖讻讬讘 诪专注 诪讬讚拽 讚讬讬拽 讜讛讚专 讬讛讬讘 [诪讚讬讬拽 讛讬讟讘 讜专拽 讗讞专 讻讱 谞讜转谉], 砖讛专讬 讛讜讗 讬讜讚注 砖诪转谞讛 讝讜 讛讬讗 诇注讜诇诐. 讜讗诐 专讜讗讬诐 讗谞讜 讘讜 砖讛讜讗 诪讛专讛专 讜讞讜砖讘 讘讬谉 谞转讬谞讛 诇谞转讬谞讛 鈥� 诪砖诪注 砖诇讗 谞转讻讜讜谉 诇转转 讻诇 谞讻住讬讜 诪转讞讬诇讛.


讘 讗诪专 专讘 讗讞讗 讘专 诪谞讬讜诪讬 讗诪专 专讘 谞讞诪谉: 砖讻讬讘 诪专注 砖讻转讘 讻诇 谞讻住讬讜 讛讬讚讜注讬诐 诇谞讜 诇讗讞专讬诐, 讜讗讞专 讻讱 注诪讚 (讛讘专讬讗) 诪讞讜诇讬讜 鈥� 讗讬谞讜 讞讜讝专, 讞讬讬砖讬谞谉 [讞讜砖砖讬诐 讗谞讜] 砖诪讗 讬砖 诇讜 谞讻住讬诐 讘诪讚讬谞讛 讗讞专转, 讜谞诪爪讗 砖谞转谉 专拽 诪拽爪转 谞讻住讬讜 讜诇讗 讻讜诇诐, 讜讘诪转谞讛 讘诪拽爪转 鈥� 讗讬谞讜 讞讜讝专.


讜转讜讛讬诐: 讜讗诇讗 诪转谞讬转讬谉 讚拽转谞讬 [诪砖谞转谞讜 砖砖谞讛 讘讛]: 诇讗 砖讬讬专 拽专拽注 讻诇 砖讛讜讗 鈥� 讗讬谉 诪转谞转讜 拽讬讬诪转, 讗诐 讻谉 讛讬讻讬 诪砖讻讞转 诇讛 [讗讬讱 讗转讛 诪讜爪讗 讗讜转讛]? 讛专讬 转诪讬讚 讬砖 诇讞砖讜砖 砖诪讗 讬砖 诇讜 拽专拽注 讘诪讚讬谞讛 讗讞专转! 讗诪专 专讘 讞诪讗: 讘诪砖谞讛 诪讚讜讘专 讘讗讜诪专 讘诪驻讜专砖 "讻诇 谞讻住讬 谞转讜谞讬诐 诇驻诇讜谞讬 ", 讜讘讛讻专讞 诇讗 谞砖讗专 讘讬讚讜 讚讘专. 诪专 讘专 专讘 讗砖讬 讗诪专: 讘诪砖谞转谞讜 诪讚讜讘专 讘讗讜驻谉 砖诪讜讞讝拽 诇谉 讚诇讬转 诇讬讛 [诇谞讜 砖讗讬谉 诇讜] 谞讻住讬诐 讘诪拽讜诐 讗讞专.


讙 讜讘拽砖专 诇诪讬 砖砖讬讬专 诪拽爪转 谞讻住讬讜 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 讞讝专讛 讘诪拽爪转, 讻砖谞转谉 砖讻讬讘 诪专注 讻诇 谞讻住讬讜, 讜讗讞专 讻讱 讞讝专 讘讜 讘诪拽爪转 诪诪转谞讛 讝讜, 讛讗诐 讛讜讬 [讛讬谞讛 谞讞砖讘转] 讞讝专讛 讘讻诇 讛诪转谞讛 讻讜诇讛, 讗讜 诇讗, 讜诪诪讛 砖诇讗 讞讝专 讘讜 鈥� 诇讗 讞讝专? 讜诪爪讬注讬诐: 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜 讘讘专讬讬转讗 : 谞转谉 讗转 谞讻住讬讜 讻讜诇谉 诇专讗砖讜谉 讜讗讞专 讻讱 讞讝专 讘讜 讜谞转谉 诪拽爪转谉 诇砖谞讬 鈥� 讘诪拽专讛 讻讝讛 讛砖谞讬 拽谞讛 讗转 讛诪拽爪转 讛讝讛, 讜讛专讗砖讜谉 诇讗 拽谞讛. 讜诪爪讬注讬诐: 诪讗讬 诇讗讜 [讛讗诐 诇讗] 诪讚讜讘专 讘砖诪转 讛诪爪讜讜讛, 讜诪讻讗谉 谞诇诪讚 砖讞讝专 讘讜 诇讙诪专讬 诪谉 讛诪转谞讛 砖谞转谉 诇专讗砖讜谉?


 讜讚讜讞讬诐:  诇讗, 诪讚讜讘专 驻讛 讘砖注诪讚 诪讞讜诇讬讜, 讜诇驻讬讻讱 诪转谞转讜 诇专讗砖讜谉 讘讟诇讛, 诇驻讬 砖谞转谉 诇讜 讻诇 谞讻住讬讜. 讜讗讬诇讜 诪转谞转讜 诇砖谞讬, 砖讛讬转讛 专拽 讘诪拽爪转 鈥� 讛专讬 讝讜 诪转谞讛. 讗讘诇 讗诐 讛讬讛 诪转, 讛讬讛 讛专讗砖讜谉 诪拽讘诇 讗转 诪讛 砖谞讜转专, 诇驻讬 砖诇讗 讞讝专 讘讻诇.


 讜诪注讬专讬诐:  讛讻讬 谞诪讬 诪住转讘专讗 [讻讱 讙诐 讻谉 诪住转讘专] 诇讜诪专, 诪讚拽转谞讬 住讬驻讗 [诪诪讛 砖砖谞讛 讘住讜祝 讘专讬讬转讗 讝讜]: 谞转谉 诪拽爪转谉 诇专讗砖讜谉, 讜讗讞专 讻讱 谞转谉 讻讜诇谉, 讻诇 讛砖讗专, 诇砖谞讬 鈥� 讘诪拽专讛 讻讝讛 专讗砖讜谉 拽谞讛, 砖谞讬 诇讗 拽谞讛. 讜诪注转讛, 讗讬 讗诪专转 讘砖诇诪讗 [谞谞讬讞 讗诐 讗转讛 讗讜诪专] 砖讛讘专讬讬转讗 诪讚讘专转 讘砖注诪讚, 诪砖讜诐 讛讻讬 [讻讱] 砖谞讬 诇讗 拽谞讛, 诇驻讬 砖谞转谉 诇讜 讗转 讻诇 谞讻住讬讜 讜注诪讚 诪讞讜诇讬讜. 讗诇讗 讗讬 讗诪专转 [讗诐 讗转讛 讗讜诪专] 砖诪讚讜讘专 讘砖诪转, 讗诐 讻谉 转专讜讬讬讛讜 诇讬拽谞讜 [砖砖谞讬讛诐 讬拽谞讜] 讻诇 讗讞讚 讗转 诪讛 砖谞讬转谉 诇讜!


讗诪专 诇讬讛 [诇讜] 专讘 讬讬诪专 诇专讘 讗砖讬: 讜转讛讜讬 谞诪讬 [讜砖转讛讬讛 讙诐 讻谉] 讛讛诇讻讛 砖讘转讞讬诇转 讛讘专讬讬转讗 讘砖注诪讚, 讜诪讻诇 诪拽讜诐 讬砖 诇讛讜讻讬讞 诪讻讗谉 砖讞讝专讛 讘诪拽爪转 讛专讬讛讬 讞讝专讛 讘讻诇. 砖讻谉 讗讬 讗诪专转 讘砖诇诪讗 [谞谞讬讞 讗诐 讗转讛 讗讜诪专] 讻讬 讞讝专讛 讘诪拽爪转 讛讜讬讗 [谞讞砖讘转] 讞讝专讛 讘讻讜诇讛 [讘讻诇], 讛讬讬谞讜 [讝讛讜 讛讟注诐] 砖讛砖谞讬 诪讬讛转 [注诇 讻诇 驻谞讬诐] 拽谞讛, 砖讛专讬 谞讜转专讜 讛谞讻住讬诐 砖砖讬讬专 讛砖讻讬讘 诪专注 诇注爪诪讜. 讗诇讗 讗讬 讗诪专转 [讗诐 讗讜诪专 讗转讛] 砖讞讝专讛 讘诪拽爪转 诇讗 讛讜讬讗 [讗讬谞讛 谞讞砖讘转] 讞讝专讛 讘讻讜诇讛, 讜诪讛 砖诇讗 谞转谉 诇砖谞讬 谞讜转专 讘讬讚 讛专讗砖讜谉 鈥� 讗诐 讻谉 谞讬讛讜讬 [讬讛讬讛] 讻诪讞诇拽 谞讻住讬讜 讻讜诇诐 讘讝讛 讗讞专 讝讛, 讜诇讞讚 诪讬谞讬讬讛讜 [讜诇讗讞讚 诪讛诐] 诇讗 诇讬拽谞讜 [讬讬拽谞讜] 讛谞讻住讬诐, 砖讛专讬 讞讬诇拽 讛讻诇, 讜讻砖注诪讚 鈥� 讘讟诇讛 讛讞诇讜拽讛!


 讜诪住讻诪讬诐:  讜讛诇讻转讗 [讜讛诇讻讛 讛讬讗]: 讞讝专讛 讘诪拽爪转 讛讜讬讗 [讛专讬讛讬] 讞讝专讛 讘讻讜诇讛; 专讬砖讗 [讘转讞讬诇讛], 讘讛诇讻讛 讛专讗砖讜谞讛 砖讘讘专讬讬转讗, 讻砖谞转谉 讻讜诇谉 诇专讗砖讜谉 讜诪拽爪转谉 诇砖谞讬 鈥� 诪砖讻讞转 诇讛 [诪讜爪讗 讗转讛 讗讜转讛] 砖专讗砖讜谉 诇讗 拽谞讛 讜讛砖谞讬 拽谞讛 讘讬谉 砖诪转, 讘讬谉 砖注诪讚 诪讞讜诇讬讜. 住讬驻讗 [讘住讜驻讛], 讻砖谞转谉 诪拽爪转谉 诇专讗砖讜谉 讜讛砖讗专 诇砖谞讬 鈥� 诇讗 诪砖讻讞转 诇讛 [讗讬谞讱 诪讜爪讗 讗讜转讛] 砖专讗砖讜谉 拽谞讛 讜砖谞讬 诇讗 拽谞讛, 讗诇讗 讻砖注诪讚, 讗讘诇 讗诐 诪转 鈥� 砖谞讬讛诐 拽讜谞讬诐.


讚 讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐]: 讗诐 讛拽讚讬砖 讻诇 谞讻住讬讜 讜注诪讚 诪讞讜诇讬讜, 诪讛讜 讛讚讬谉 讘讻讙讜谉 讝讛? 诪讬 讗诪专讬谞谉 [讛讗诐 讗讜诪专讬诐 讗谞讜] 讻讬 讻诇 讚讘专 讛谞讜讙注 诇讙讘讬 讛拽讚砖 讙诪专 讜诪拽谞讬 [讙讜诪专 讘诇讬讘讜 讜诪拽谞讛] 讘诇讗 转谞讗讬, 讜讗祝 讗诐 注诪讚 诪讞讜诇讬讜 讛讛拽讚砖 注讜诪讚 讘注讬谞讜, 讗讜 讚诇诪讗 [砖诪讗] 讻诇 讚讘专 讛谞讜讙注 诇讙讘讬 谞驻砖讬讛 [注爪诪讜] 诇讗 讙诪专 讜诪拽谞讬 [讗讬谞讜 讙讜诪专 讘诇讬讘讜 讜诪拽谞讛]?


讜讬砖 注讜讚 诇砖讗讜诇: 讗诐 讛驻拽讬专 讻诇 谞讻住讬讜, 诪讛讜? 诪讬 讗诪专讬谞谉 [讛讗诐 讗讜诪专讬诐 讗谞讜] 讻讬 讻讬讜谉 砖讛驻拽专 讛讜讗 讗祝 诇注谞讬讬诐 讻注砖讬专讬诐, 讬砖 诇讜诪专 砖讘诪拽专讛 讝讛 讙诪专 讜诪拽谞讬 [讙讜诪专 讘诇讬讘讜 讜诪拽谞讛] 诪砖讜诐 讛诪爪讜讛 砖讘讚讘专, 讗讜 讚诇诪讗 [砖诪讗] 讻诇 讚讘专 讛谞讜讙注 诇讙讘讬 谞驻砖讬讛 [注爪诪讜] 诇讗 讙诪专 讜诪拽谞讬 [讗讬谞讜 讙讜诪专 讜诪拽谞讛]?


讜注讜讚 砖讗诇讛: 讗诐 讞讬诇拽 讻诇 谞讻住讬讜 诇注谞讬讬诐, 诪讗讬 [诪讛] 讬讛讗 讛讚讬谉? 诪讬 讗诪专讬谞谉 [讛讗诐 讗讜诪专讬诐 讗谞讜] 讻讬 爪讚拽讛 讜讚讗讬 诪讙诪专 讙诪专 讜诪拽谞讬 [讙讜诪专 讘诇讬讘讜 讜诪拽谞讛], 讗讜 讚诇诪讗 [砖诪讗] 讻诇 讚讘专 讛谞讜讙注 诇讙讘讬 谞驻砖讬讛 [注爪诪讜] 诇讗 讙诪专 讜诪拽谞讬 [讗讬谞讜 讙讜诪专 讜诪拽谞讛]? 诇讻诇 讗讞转 诪谉 讛砖讗诇讜转 讛诇诇讜 诇讗 谞诪爪讗讛 转砖讜讘讛 讜注诇 讻谉 转讬拽讜 [转注诪讜讚] 讘诪拽讜诪讛.


诇讬砖谞讗 讗讞专讬谞讗 [诇砖讜谉 讗讞专转 讛讬转讛 讘注谞讬谉 讝讛]: 讗诐 讛拽讚讬砖 讻诇 谞讻住讬讜, 诪讛讜? 讗讜 讗诐 讛驻拽讬专 讻诇 谞讻住讬讜, 诪讛讜? 讜讻谉 讗诐 讞讬诇拽 讻诇 谞讻住讬讜 诇注谞讬讬诐, 诪讛讜? 讗祝 诇砖讗诇讜转 讛诇诇讜 诇讗 谞诪爪讗讛 转砖讜讘讛 讜注诇 讻谉 讗祝 讛谉 转讬拽讜 [转注诪讜讚谞讛] 讘诪拽讜诪谉. 


讛 讗诪专 专讘 砖砖转: 诇砖讜谉 "讬讟讜诇" 讜"讬讝讻讛" 讜"讬讞讝讬拽" 讜"讬拽谞讛" 鈥� 讻讜诇谉 诇砖讜谉 诪转谞讛 讛谉. 讘诪转谞讬转讗 转谞讗 [讘讘专讬讬转讗 砖谞讛]: 讗祝 "讬讞住讬谉" (讬讞讝讬拽, 讬拽谞讛 讘讬专讜砖讛) 讜"讬专转" (讬专砖) 讻讗砖专 诪讚讜讘专 讘专讗讜讬 诇讬讜专砖讜, 讜砖讬讟转 专' 讬讜讞谞谉 讘谉 讘专讜拽讗 讛讬讗, 砖讬讻讜诇 诇讛讜专讬砖 讗转 讻诇 谞讻住讬讜 诇讻诇 诪讬 砖讬专爪讛 诪讘谞讬讜, 讘诇砖讜谉 讬专讜砖讛 (讜诇讗 专拽 讘诇砖讜谉 诪转谞讛).


讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

